ZAPISNIK 40. SJEDNICE VIJEĆA GRADSKE ČETVRTI GORNJI GRAD – MEDVEŠČAK

Dana 30. lipnja 2020. održana je 40. sjednica članova vijeća Gradske četvrti Gornji grad – Medveščak u prostorijama Vijeća Gradske Četvrti Gornji Grad – Medveščak, Draškovićeva 15., I. kat, soba 19. 
Sjednica je započela u 17.00 sati
Prisutni:
· Mirjana Džajo, predsjednica VGČ Gornji grad – Medveščak
· Luka Bogdan, potpredsjednik VGČ Gornji grad – Medveščak
· Marija Marinović, član
· Tin Pažur, član
· Marija Gazzari, član
· Miren Milović, član
· Nada Boban, član 
· Dejan Bosak, član
· Diana Pečkaj - Vuković, član
· Tomislav Oreški, član
· Neven Marković, član
· Vlasta Toth, član
· Konrad Puškarić, član
Ispričani članovi Vijeća:
· Neda Raukar Gamulin, član
· Tatjana Holjevac, član
Nazočni djelatnici Gradskog ureda za mjesnu samoupravu:
· Gordana Barač, voditeljica područnog odsjeka GG-M
· Ana Šimaga, viša stručna suradnica

Predsjednica Vijeća Gradske četvrti M. Džajo pozdravlja sve prisutne, zahvaljuje se na odazivu te otvara 40. sjednicu Vijeća Gradske četvrti Gornji grad – Medveščak. Predlaže verificiranje zapisnika sa 38. sjednice održane 21. svibnja 2020. te usvajanje zapisnika sa 39. sjednice održane 28. svibnja 2020. Vijeće jednoglasno prihvaća zapisnike.





Utvrđivanje Dnevnog reda 

M. Džajo predlaže slijedeći:

DNEVNI RED


1. Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2019.
2. Prijedlog zaključka o regulaciji prometa u ulici Remetski kamenjak  (zahtjev DV Maleni talenti – Darko Skala)
3. Prijedlog zaključka o uspostavi jednosmjerne regulacije prometa u ulici Jagodnjak i obilježavanje parkirališnih mjesta
4. Pitanja, prijedlozi i obavijesti

Predsjednica M. Džajo stavlja na glasovanje dnevni red koji je jednoglasno prihvaćen.


Ad. 1. Izvješće o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2019.

M. Džajo otvara i obrazlaže prvu točku dnevnog reda te otvara raspravu. Nakon rasprave u kojoj su sudjelovali K. Puškarić, N. Boban, T. Pažur, sa glasovima: ZA 7,  PROTIV 1 i SUZDRŽANA 5 donesen je 

 ZAKLJUČAK
o Izvješću o izvršenju programa i planova održavanja komunalne infrastrukture u gradskim četvrtima i mjesnim odborima Grada Zagreba u 2019. 

1. Vijeće daje pozitivno mišljenje na Izvješće o izvršenju programa i planova  održavanja komunalne infrastrukture u gradskim četvrtima i mjesnim odborima Grada Zagreba u 2019. uz napomenu da se u budućim izvješćima  napravi šira analiza utrošenih sredstava po stavkama. 

2. Ovaj će zaključak biti dostavljen Gradskom uredu za mjesnu samoupravu. 












Ad 2. Prijedlog zaključka o regulaciji prometa u ulici Remetski kamenjak (zahtjev DV Maleni talenti – Darko Skala)

M. Džajo obrazlaže drugu točku dnevnog reda. Nakon kraćeg obrazloženja u kojem sudjeluje D. Bosak, sa 13 glasova ZA jednoglasno je usvojen: 

ZAKLJUČAK
o prijedlogu regulacije prometa u ulici Remetski kamenjak uspostavom semaforizacije za naizmjenično propuštanje vozila 


1. Vijeće  je suglasno  sa  Zaključkom Vijeća Mjesnog odbora Gupčeva zvijezda sa 35. sjednice održane 26. svibnja 2020. u svezi  zahtjeva Dječjeg vrtića Maleni talenti za uspostavljanjem prometne signalizacije – postavljanjem semafora koji naizmjence propušta promet na dijelu ulice koja je izrazito uska (od ulaza u objekt Gradskog vodovoda prije kbr. 2 pa do kbr.18). 

2. Predlaže se nadležnom gradskom uredu da očevidom utvrdi mogućnost realizacije traženog zahtjeva. 

3. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet, Vijeću Mjesnog odbora Gupčeva zvijezda i Dječem vrtiću Maleni talenti – Darko Skala. 


Ad 3. Prijedlog zaključka o uspostavi jednosmjerne regulacije prometa u ulici Jagodnjak i obilježavanje parkirališnih mjesta

M. Džajo otvara i obrazlaže treću točku dnevnog reda. Nakon kratke rasprave u kojoj su sudjelovali D. Bosak i M. Gazzari sa 13 glasova ZA, jednoglasno se donosi:

ZAKLJUČAK
o uspostavi jednosmjerne regulacije prometa u ulici Jagodnjak 

1. Vijeće  je suglasno  sa  Zaključkom Vijeća Mjesnog odbora Šalata sa 33. sjednice održane 19. veljače 2020. u svezi  prijedloga Gradskog ureda za prostorno uređenje, izgradnju Grada, graditeljstvo, komunalne poslove i promet za uspostavom jednosmjerne regulacije na dijelu ulice Jagodnjak i obilježavanje parkirališnih mjesta. 

2. Vijeće drži da je prihvatljiva predložena nova regulacija (jednosmjerni promet) južnim dijelom ulice Jagodnjak od Voćarske ulice do Ružičnjaka a dalje da ulica bude dvosmjerna.

3. Vijeće podržava prijedlog da se u ulici Jagodnjak obilježe parkirališna mjesta tamo gdje za to postoje prometno – tehnički uvjeti.

4. Vijeće predlaže da se građanima omogući parkiranje na parkiralištu ispred Prirodoslovno – matematičkog fakulteta, Bijenička 30  koje se nalazi uz sjeverni dio Jagodnjaka uz zgradu Fakulteta (2019. postavljena je rampa). 

5. Ovaj će zaključak biti dostavljen Gradskom uredu za prostorno uređenje, izgradnju Grada, graditeljstvo, komunalne poslove i promet i  Vijeću Mjesnog odbora Šalata. 


Ad 4. Pitanja, prijedlozi i obavijesti

[bookmark: _GoBack]N. Boban predlaže popravak Felbingerovih stuba jer za vrijeme obilnih kiša je neprohodno i opasno za građane. Pozdravlja inicijativu Grada Zagreba u svezi podjeljivanja zaštitnih maski, no smatra važnim preispitati postoji li način dijeljenja bez rizičnog postupanja u antidezinfekcijskom smislu.

D. Pečkaj – Vuković iznosi upit zašto je potrebno priložiti osobne iskaznice prilikom preuzimanja maski te na koji način se u vremenskom kontekstu određuje preuzimanje. 

M. Džajo  obavještava Vijećnike o očitovanju u svezi nepropisnog parkiranja i zaustavljanja kod ulice Jakova Gotovca te postave dopunske ploče na Trgu Josipa Langa (Petrova).

K. Puškarić izjavljuje kako je sudjelovao na sastanku Civilne zaštite, vojnika i udrugom ministara u svezi rješenja statusa pripadnika civilne zaštite. 

T. Oreški  upitao je člana Vijeća gradske četvrti K. Puškarića u svezi provođenja edukacije o akciji spašavanja djece u školi i vrtićima, pri čemu K. Puškarić odgovara da je regulirano Zakonom o zaštiti od požara.

M. Džajo  iznosi dojmove o otvaranju radova na Osnovnoj školi Ksavera Šandora Gjalskog na kojem je bila prisutna i članica Vijeća N. Boban.

N. Boban obavještava kako je razgovorom s Gradonačelnikom uspjela pokrenuti zainteresiranost o provođenju projekta izrade rekonstrukcije Osnovne škole Miroslava Krleže.


Sjednica je završila u 17.50h

KLASA: 026-02/20-001/147
URBROJ: 251-06-11-7-20-
Zagreb, 1. srpnja 2020.


Predsjednica Vijeća Gradske četvrti 
                                                                                              Gornji grad – Medveščak

                                                                                             Mirjana Džajo
























